pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. เผยองค์การอนามัยโลก เห็นว่าฉีดวัคซีนแอสตร้าเซนเนก้ามากกว่า 10 คนต่อขวด ทำได้
วันพฤหัสบดีที่ 20 พฤษภาคม 2564
สธ. เผยองค์การอนามัยโลก เห็นว่าฉีดวัคซีนแอสตร้าเซนเนก้ามากกว่า 10 คนต่อขวด ทําได้
กระทรวงสาธารณสุข เผยองค์การอนามัยโลกเห็นว่าการฉีดวัคซีนแอสตร้าเซนเนก้ามากกว่าจํานวนโดสที่กําหนดไว้บนฉลากข้างขวด สามารถทําได้และเกิดประโยชน์ ประสิทธิภาพไม่ลดลง เพราะให้วัคซีนมาเกินจํานวน 10 โดส ใช้เทคนิคดูดวัคซีนอย่างประณีต Low Dead Space Syringes
กระทรวงสาธารณสุข เผยองค์การอนามัยโลกเห็นว่าการฉีดวัคซีนแอสตร้าเซนเนก้ามากกว่าจํานวนโดสที่กําหนดไว้บนฉลากข้างขวด สามารถทําได้และเกิดประโยชน์ ประสิทธิภาพไม่ลดลง เพราะให้วัคซีนมาเกินจํานวน 10 โดส ใช้เทคนิคดูดวัคซีนอย่างประณีตLow Dead Space Syringesด้วยไซริงค์พิเศษ ได้วัคซีนครบ 0.5 ซีซีแน่นอน และฉีดได้โดยไม่เหลือวัคซีนค้างในไซริงค์
นายแพทย์โอภาส การย์กวินพงศ์ อธิบดีกรมควบคุมโรค ให้สัมภาษณ์ว่า ศบค.ได้อนุมัติแผนการกระจายวัคซีนแอสตร้าเซนเนก้าซึ่งเป็นวัคซีนหลัก รัฐบาลมีนโยบายให้ทั้งคนไทยและต่างชาติจะต้องได้รับการฉีดเข็มที่ 1 ร้อยละ 70 ภายในเดือนกันยายน 2564 โดยในเดือนมิถุนายนมีวัคซีนประมาณ 6.3 ล้านโดส จัดสรรให้กทม. ซึ่งเป็นพื้นที่ระบาดสูงจํานวน 2.5 ล้านโดส เพื่อควบคุมการระบาดให้สงบโดยเร็ว ส่วนที่เหลือจัดสรรไปยังจังหวัดต่าง ๆเน้นในพื้นที่ระบาดสูง และพื้นที่เศรษฐกิจ เพื่อขับเคลื่อนภาคธุรกิจ การท่องเที่ยว และการเปิดประเทศตามแผนที่กําหนด
สําหรับวัคซีนแอสตร้าเซนเนก้า 1 ขวดบรรจุ 6.5 ซีซี และกําหนดไว้สําหรับฉีดจํานวน 10 โดส โดสละ 0.5 ซีซีจะมีปริมาณวัคซีนในขวดที่เกินมาอีกประมาณ 1.5 ซีซี จะมีวัคซีนเหลือในขวดฉีดเพิ่มได้อีก 1 – 2 คน เมื่อดูดวัคซีนอย่างประณีตด้วยเทคนิคLow Dead Space Syringesและจัดสรรไซริงค์พิเศษที่ช่วยดูดวัคซีนได้แม่นยํามากขึ้นทําให้ได้วัคซีนครบ 0.5 ซีซีแน่นอน และฉีดได้โดยไม่เหลือวัคซีนค้างในไซริงค์ ประสิทธิภาพวัคซีนจึงไม่ลดลง ทําให้ประชาชนเข้าถึงวัคซีนได้มากขึ้นถึงร้อยละ10-20 ซึ่งองค์การอนามัยโลกเห็นว่าการฉีดได้มากกว่าจํานวนโดสที่กําหนดไว้บนฉลากข้างขวด สามารถทําได้และเกิดประโยชน์
สําหรับประชาชนทั่วไป ลงทะเบียนนัดหมายฉีดวัคซีนได้ทั้งทางไลน์/ แอปพลิเคชัน หมอพร้อม โรงพยาบาล/ อสม.นัดหมาย หรือการลงทะเบียนOn siteโดยเริ่มการฉีดวัคซีนทั้งระบบเป็นวาระแห่งชาติตั้งแต่วันที่ 7 มิถุนายน เป็นต้นไป คือกลุ่มบุคลากรทางการแพทย์และสาธารณสุขด่านหน้าที่ยังไม่ได้รับวัคซีน เจ้าหน้าที่ด่านหน้าและกลุ่มอาชีพเสี่ยงติดเชื้อ รวมทั้งผู้มีอาชีพ/ กิจการที่มีความจําเป็นต่อการดํารงชีพของประชาชน และกลุ่มพิเศษที่ต้องเร่งดําเนินการคือ บุคลากรทางการศึกษาต้องได้รับการฉีดก่อนเปิดภาคเรียน ผู้สูงอายุและผู้ที่มีโรคประจําตัว ประชาชนทั่วไป
*********************************** 20 พฤษภาคม 2564
รัฐบาลไทย-ข่าวทำเนียบรัฐบาล-กรมพินิจฯ เดินหน้าตรวจโควิดเชิงรุกพื้นที่ควบคุมสูงสุดสีแดงเข้ม 4 จังหวัด ยังไม่พบผู้ติดเชื้อ เร่งเดินหน้าให้เจ้าหน้าที่-เยาวชน เข้ารับฉีดวัคซีนเร็วที่สุด
วันพฤหัสบดีที่ 20 พฤษภาคม 2564
กรมพินิจฯ เดินหน้าตรวจโควิดเชิงรุกพื้นที่ควบคุมสูงสุดสีแดงเข้ม 4 จังหวัด ยังไม่พบผู้ติดเชื้อ เร่งเดินหน้าให้เจ้าหน้าที่-เยาวชน เข้ารับฉีดวัคซีนเร็วที่สุด
กรมพินิจฯ เดินหน้าตรวจโควิดเชิงรุกพื้นที่ควบคุมสูงสุดสีแดงเข้ม 4 จังหวัด ยังไม่พบผู้ติดเชื้อ เร่งเดินหน้าให้เจ้าหน้าที่-เยาวชน เข้ารับฉีดวัคซีนเร็วที่สุด
พ.ต.ท. วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม กําชับให้กรมพินิจฯ ติดตามเก็บข้อมูลสถิติสถานการณ์ของโรคโควิด-19 ทุกวัน พร้อมเผยแพร่ผ่านสื่อช่องทางต่าง ๆ อาทิ เฟซบุ๊ก (www.facebook.com/pr.djop.moj) เว็บไซต์กรม (www.djop.go.th/) รวมไปถึงช่องทางของแอพพลิเคชั่นไลน์ เพื่อให้พ่อแม่ผู้ปกครอง หรือประชาชน ตลอดจนบุคลากรในสังกัด ได้รับรู้ถึงสถานการณ์การแพร่ระบาดในภาพรวมของประเทศ และทั้งของกรมพินิจฯ รวมถึงเพื่อให้ผู้ปกครองมั่นใจว่าเจ้าหน้าที่มีการดูแลบุตรหลานของท่านเป็นอย่างดี แม้ว่าขณะนี้กรมจะยังงดให้บริการผู้ปกครองเข้าเยี่ยมเยาวชนแบบใกล้ชิด แต่กรมได้ดําเนินการให้สามารถเยี่ยมทางไกลผ่านวีดีโอคอนเฟอร์เรนซ์ได้ พร้อมทั้งเพิ่มเวลาและความถี่ในการสื่อสารทางไกลให้แก่เยาวชนมากขึ้น เพื่อลดความเครียดและความเสี่ยงของการแพร่ระบาดของโรคโควิด-19 ไม่ให้เข้ามายังเขตควบคุม
โดยในช่วงสัปดาห์ที่ผ่านมา กรมพินิจฯ ได้ดําเนินการตรวจเชิงรุกในเขตพื้นที่ควบคุมสูงสุด สีแดงเข้ม 4 จังหวัด ได้แก่ กรุงเทพมหานคร นนทบุรี ปทุมธานี และสมุทรปราการ ซึ่งได้รับความอนุเคราะห์จากจังหวัดในการส่งเจ้าหน้าที่สาธารณสุขเข้ามาตรวจเชิงรุกแก่เยาวชนและเจ้าหน้าที่ในสถานที่ควบคุม ซึ่งผลตรวจของ 4 จังหวัดที่พบในขณะนี้ ยังไม่มีผู้ใดติดเชื้อ ทั้งนี้กรมพินิจฯ จะขยายการตรวจเชิงรุกหน่วยงานในสังกัดพื้นที่จังหวัดอื่นๆ ให้ครบ 100% และจะรายงานผลให้ทราบอีกครั้งผ่านสื่อต่างๆ ของกรม เพื่อให้พ่อแม่ผู้ปกครองสบายใจว่ากรมพินิจฯ มีการดูแลเด็กและเยาวชนเป็นอย่างดีมาโดยตลอด
“กรมพินิจฯ ได้ประสานงานหน่วยงานที่เกี่ยวข้องเพื่อขอรับการฉีดวัคซีนให้กับเจ้าหน้าที่ รวมถึงเด็กและเยาวชน ตามนโยบายของรัฐมนตรีว่าการกระทรวงยุติธรรม เช่นเดียวกับข้าราชการในกระทรวงยุติธรรมทุกคน ก็ต้องฉีดวัคซีนให้ครบสองเข็มให้เร็วที่สุดด้วย ซึ่งสถานการณ์ของกรมพินิจฯ ในขณะนี้ถือว่ายังอยู่ในระดับที่ควบคุมได้ แต่ยังคงใช้มาตรการเข้มงวดอย่างสูงต่อไป” พ.ต.ท. วรรณพงษ์ กล่าว
รัฐบาลไทย-ข่าวทำเนียบรัฐบาล-พนักงาน บริษัท ขนส่ง จำกัด และรถร่วม พร้อมเข้ารับการฉีดวัคซีน COVID-19
วันพฤหัสบดีที่ 20 พฤษภาคม 2564
พนักงาน บริษัท ขนส่ง จํากัด และรถร่วม พร้อมเข้ารับการฉีดวัคซีน COVID-19
โดย บขส. ได้เปิดจุดประสานงานให้คําแนะนํา แก่ผู้ประกอบการรถร่วมฯ เพื่อทําความเข้าใจเกี่ยวกับการเตรียมตัวก่อนฉีดวัคซีน ตามมาตรฐานกระทรวงสาธารณสุข
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้หน่วยงานในสังกัดสํารวจและรวบรวมรายชื่อผู้ปฏิบัติงานและให้บริการด้านระบบขนส่งสาธารณะ เพื่อทําการฉีดวัคซีน COVID-19 อย่างทั่วถึงและเป็นไปด้วยความรวดเร็ว ตามนโยบายของนายกรัฐมนตรีที่ให้เร่งรัดการฉีดวัคซีน COVID-19 และได้กําหนดเป็นวาระแห่งชาติ นั้น
บขส. จึงได้เร่งดําเนินการ โดยแจ้งให้พนักงาน บขส. และรถร่วมที่ประสงค์จะฉีดวัคซีน ลงทะเบียนผ่านแบบฟอร์มที่กําหนด เพื่อจัดส่งรายชื่อให้กระทรวงคมนาคมทราบ พร้อมกันนี้ได้ตั้งจุดประชาสัมพันธ์ให้คําแนะนํา เพื่อสร้างความรู้ความเข้าใจเกี่ยวกับการเตรียมตัวก่อนรับการฉีดวัคซีนตามที่กระทรวงสาธารณสุขกําหนดไว้ ให้กับผู้ประกอบการรถร่วม ณ สถานีขนส่งผู้โดยสารกรุงเทพ (จตุจักร เอกมัย และบรมราชชนนี) สถานีขนส่งผู้โดยสารปิ่นเกล้า และสถานีเดินรถโดยสารขนาดเล็ก (จตุจักร)
ในเบื้องต้นมีพนักงานและผู้ประกอบการรถร่วม แจ้งความประสงค์ขอรับการฉีดวัคซีน COVID-19 แล้วประมาณ 2,800 คน ทั้งนี้ผู้ที่ลงทะเบียนไว้จะได้รับการฉีดวัคซีน ระหว่างวันที่ 24 พ.ค. - 31 พ.ค. 2564 ณ สถานีกลางบางซื่อ
รัฐบาลไทย-ข่าวทำเนียบรัฐบาล-วธ.-จุฬาฯ บูรณาการเปิดหลักสูตรออนไลน์ “รู้เท่าทันสื่อ-รู้กฏหมาย-ดิจิตัล-เฝ้าระวัง ใช้สื่ออย่างสร้างสรรค์ ในมิติวัฒนธรรม”
วันพฤหัสบดีที่ 6 พฤษภาคม 2564
วธ.-จุฬาฯ บูรณาการเปิดหลักสูตรออนไลน์ “รู้เท่าทันสื่อ-รู้กฏหมาย-ดิจิตัล-เฝ้าระวัง ใช้สื่ออย่างสร้างสรรค์ ในมิติวัฒนธรรม”
วธ.-จุฬาฯ บูรณาการเปิดหลักสูตรออนไลน์ “รู้เท่าทันสื่อ-รู้กฏหมาย-ดิจิตัล-เฝ้าระวัง ใช้สื่ออย่างสร้างสรรค์ ในมิติวัฒนธรรม”
วธ.-จุฬาฯ บูรณาการเปิดหลักสูตรออนไลน์ “รู้เท่าทันสื่อ-รู้กฏหมาย-ดิจิตัล-เฝ้าระวัง ใช้สื่ออย่างสร้างสรรค์ ในมิติวัฒนธรรม” ให้ข้าราชการ –เครือข่ายเฝ้าระวังทางวัฒนธรรมทั้งส่วนกลาง ส่วนภูมิภาคเรียนฟรี หวังทําให้เกิดประโยชน์ต่อตนเอง และชุมชน เริ่มพฤษภาคมนี้เป็นต้นไป
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า เมื่อเร็วๆ นี้กระทรวงวัฒนธรรม (วธ.) ได้บูรณาการร่วมกับจุฬาลงกรณ์มหาวิทยาลัย ในโครงการพัฒนาหลักสูตรส่งเสริมการรู้เท่าทันสื่อ สารสนเทศและดิจิทัลเฝ้าระวังและใช้สื่ออย่างสร้างสรรค์ในมิติวัฒนธรรม ด้วยการเรียนการสอนออนไลน์ระบบเปิด CHULA MOOC รอบที่ 2 จึงได้ประชาสัมพันธ์ให้กับเครือข่ายเฝ้าระวังทางวัฒนธรรมและเครือข่ายสื่อปลอดภัยและสร้างสรรค์ที่เป็นเด็กและเยาวชน ผู้สูงอายุ คนพิการ รวมถึงประชาชนทั่วไป ซึ่งประกอบด้วย เครือข่ายฯ รวมเจ้าหน้าที่ส่วนกลาง เครือข่ายฯ รวมเจ้าหน้าที่ส่วนภูมิภาค 76 จังหวัด ประมาณ 1,600 คน เข้าร่วมอบรมออนไลน์หลักสูตรดังกล่าวโดยไม่เสียค่าใช้จ่ายใดๆ
ปลัด วธ. กล่าวต่อไปว่า สําหรับเนื้อหาหลักสูตรส่งเสริมการรู้เท่าทันสื่อ สารสนเทศและดิจิทัล เฝ้าระวังและใช้สื่ออย่างสร้างสรรค์ในมิติวัฒนธรรม ด้วยการเรียนการสอนออนไลน์ระบบเปิด CHULA MOOC รอบที่ 2 ประกอบด้วย 1.หลักการ แนวปฏิบัติการใช้สื่อสังคมออนไลน์ในกรอบกฎหมายวิชา รู้จัก รู้ทัน เฝ้าระวัง สื่อสารสนเทศและดิจิทัล การรู้จัก รู้ทัน เฝ้าระวังการใช้สื่อออนไลน์ให้เหมาะสม และไม่หลงเชื่อข่าวลวง หรือ Fake News ภายใต้กรอบกฎหมาย 2.รู้จักใช้ประโยชน์ Social Media แพลตฟอร์มใหม่อย่างสร้างสรรค์ ใช้แพลตฟอร์มออนไลน์อย่างไรให้ถูกต้องกับการใช้งาน อาทิ การขายของออนไลน์ การแสดงความสามารถบนสื่อออนไลน์
3.รู้เทคนิค คนสร้างสรรค์สื่อ สื่อสร้างสรรค์คน มีเทคนิคในการนําเสนอสินค้าหรือบริการในรูปแบบการผลิตสื่อสร้างสรรค์ผ่านทางสื่อออนไลน์ให้เกิดประโยชน์ต่อตนเอง และชุมชน เพื่อพัฒนามูลค่าทางสินค้าที่นําเสนอ 4.รู้เท่าทันการค้าออนไลน์ ใช้งานอย่างมืออาชีพโดยใช้ช่องทางที่เหมาะสมกับสินค้าและบริการ รวมถึงการใช้แอปพลิเคชันในการทําคอนเทนต์ ตัดต่อวิดีโอให้น่าติดตาม เป็นต้น
ทั้งนี้ เปิดการเรียนการสอนออนไลน์ ตั้งแต่เดือนพฤษภาคม -มิถุนายน 2564 ผู้ผ่านการอบรมจะได้รับเกียรติบัตรออนไลน์จากกระทรวงวัฒนธรรมด้วย
รัฐบาลไทย-ข่าวทำเนียบรัฐบาล-ดีอีเอส ร่วมประชุม APPU ผ่านระบบ Online Conference ติดตามผลงาน APPC ประจำปี 2563
วันพฤหัสบดีที่ 6 พฤษภาคม 2564
ดีอีเอส ร่วมประชุม APPU ผ่านระบบ Online Conference ติดตามผลงาน APPC ประจําปี 2563
ดีอีเอส ร่วมประชุม APPU ผ่านระบบ Online Conference ติดตามผลงาน APPC ประจําปี 2563
เมื่อวันที่6พฤษภาคม2564นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมเข้าร่วมการประชุมAPPUผ่านทางOnline Conferenceณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยมีวาระที่น่าสนใจอาทิ รายงานผลการดําเนินงานของวิทยาลัยการไปรษณีย์แห่งเอเชียและแปซิฟิก(APPC)ประจําปี2563 ,การดําเนินงานของAPPCรวมทั้งแผนธุรกิจของAPPCในช่วงปีพ.ศ. 2565 – 2567ที่ประชุมได้พิจารณาความคืบหน้าของโครงการกิจกรรมตามแผนธุรกิจของAPPCในช่วงปีพ.ศ. 2565 – 2567ซึ่งมีการปรับเปลี่ยนการดําเนินงานเกี่ยวกับหลักสูตร/การฝึกอบรม/การจัดกิจกรรม เนื่องจากการระบาดของCOVID-19ได้ส่งผลกระทบอย่างมากต่อวิธีการฝึกอบรมของAPPCในการนี้ทางAPPCได้พัฒนาการฝึกอบรมหลักสูตรผ่านทางออนไลน์ขึ้นประกอบด้วยหลักสูตรปกติการอบรมเชิงปฏิบัติการหลักสูตรพิเศษจะเป็นหลักสูตรที่ช่วยให้ประเทศสมาชิกมีการเตรียมความพร้อมการพัฒนาธุรกิจใหม่ๆและการเปลี่ยนแปลงกฎระเบียบที่วิทยาลัยกําลังจัดหลักสูตรขึ้นส่วนการฝึกอบรมภายนอกETPได้กําหนดเป้าหมายไปยังประเทศหรือกลุ่มประเทศเฉพาะทําให้สามารถฝึกอบรมผู้คนได้จํานวนมากขึ้นสําหรับหลักสูตรการฝึกอบรมออนไลน์วิทยาลัยจะใช้เครื่องมือและแหล่งข้อมูลออนไลน์ร่วมกันเพื่อให้ผู้เข้าร่วมการฝึกอบรมเรียนรู้ก้าวไปข้างหน้าและให้สมาชิกได้มีการเชื่อมต่อกับชุมชนไปรษณีย์
***********
รัฐบาลไทย-ข่าวทำเนียบรัฐบาล-รัฐบาลยืนยันฉีดวัคซีนให้ทุกคนที่อยู่ในประเทศไทย
วันพฤหัสบดีที่ 6 พฤษภาคม 2564
รัฐบาลยืนยันฉีดวัคซีนให้ทุกคนที่อยู่ในประเทศไทย
กระทรวงสาธารณสุข ยืนยันนโยบายรัฐบาลฉีดวัคซีนให้ทุกคนที่อยู่ในประเทศไทย ทั้งคนไทยและคนต่างชาติ ตามความสมัครใจและข้อบ่งชี้ทางการแพทย์และสาธารณสุข เตรียมไว้ครอบคลุมร้อยละ 70 ของประชากรเพื่อสร้างภูมิคุ้มกันหมู่ให้กับประเทศ รวม 100 ล้านโดส
กระทรวงสาธารณสุข ยืนยันนโยบายรัฐบาลฉีดวัคซีนให้ทุกคนที่อยู่ในประเทศไทย ทั้งคนไทยและคนต่างชาติ ตามความสมัครใจและข้อบ่งชี้ทางการแพทย์และสาธารณสุข เตรียมไว้ครอบคลุมร้อยละ 70 ของประชากรเพื่อสร้างภูมิคุ้มกันหมู่ให้กับประเทศ รวม 100 ล้านโดส
วันนี้ (6 พฤษภาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา2019 กระทรวงสาธารณสุข จ.นนทบุรีนายแพทย์โอภาส การย์กวินพงศ์ อธิบดีกรมควบคุมโรค แถลงว่า การฉีดวัคซีนโควิดเป็นประเด็นที่ได้รับความสนใจ มีประชาชนซักถามจํานวนมาก นโยบายรัฐบาลโดยพลเอกประยุทธ์ จันทร์โอชา นายกรัฐมนตรี จะฉีดวัคซีนให้ทุกคนที่อยู่ในประเทศไทย ไม่ว่าจะเป็นคนไทยหรือคนต่างชาติ ที่มีความประสงค์จะฉีด มีข้อบ่งชี้และไม่มีข้อห้าม จะได้รับการฉีดวัคซีนทุกคนโดยความสมัครใจ และในการฉีดวัคซีนเพื่อสร้างภูมิคุ้มกันหมู่ให้กับประเทศ(Herd immunity) ต้องฉีดครอบคลุมอย่างน้อยร้อยละ 70 ของประชากร ซึ่งแผนการจัดหาวัคซีน มีประชากรทั้งคนไทยและชาวต่างชาติที่อยู่หรือมีการทํางานต่อเนื่องในไทย รวมทั้งคณะทูตานุทูต ทั้งหมด 70 ล้านคน (เป็นคนไทย 67 ล้านคน และคนต่างชาติอีก 3 ล้านคน) เมื่อคิดยอดที่ต้องฉีดร้อยละ 70 คือ 50 ล้านคน โดย 1 คนฉีด 2 โดส รวมวัคซีน 100 ล้านโดส
“การที่ฉีดวัคซีนให้กับทุกคนในแผ่นดินไทย ทางรัฐบาลและกระทรวงสาธารณสุข โดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ย้ําหลายครั้งว่าNobody is safe until everyone is safe. ทุกคนจะปลอดภัย เราต้องทําให้ทุกคนในแผ่นดินไทยให้ปลอดภัย” นายแพทย์โอภาสกล่าว
สําหรับการฉีดวัคซีนให้กับคนต่างชาติและคณะทูตานุทูต ยึดหลักการปฏิบัติแบบสากล ด้วยความเคารพและให้เกียรติกันและกัน จะไม่มีใครฉีดก่อนฉีดหลัง เป็นไปตามความสมัครใจ และข้อบ่งชี้ทางการแพทย์และสาธารณสุข ยืนยันว่าทุกคนที่อยู่ในแผ่นดินไทยจะได้ฉีดวัคซีนอย่างพร้อมเพรียงและใกล้เคียงกัน รองนายกรัฐมนตรีและรัฐมนตรีว่าการกระทรวงสาธารณสุข ได้สั่งการให้จัดสถานที่ฉีดวัคซีนให้มากที่สุด เพื่ออํานวยความสะดวกให้กับประชาชนและคณะทูตานุทูต ขณะนี้กระทรวงสาธารณสุขได้เปิดบริการฉีดวัคซีน ทั้งโรงพยาบาลรัฐและเอกชน และเปิดจุดบริการฉีดวัคซีนเพิ่มที่อาคารบางรัก ซึ่งอยู่ใจกลางเมือง มีรถไฟฟ้าผ่าน เพื่ออํานวยความสะดวกอีกจุดหนึ่ง เนื่องจากอยู่ใกล้สถานทูตต่างๆ ที่พักอาศัยและที่ทํางานของชาวต่างชาติในประเทศไทย และเมื่อมีวัคซีนมามากในเดือนมิถุนายนก็จะมีจุดฉีดวัคซีนหลายจุดเพิ่มมากขึ้น
นายแพทย์โอภาสกล่าวต่อว่า ข่าวดีวันนี้ วัคซีนซิโนแวคเข้ามาในประเทศไทยอีก 1 ล้านโดส ทําให้ในเดือนพฤษภาคมเป็นเดือนที่ได้รับวัคซีนค่อนข้างมาก โดยจะมีกระบวนการขั้นตอนในการตรวจเชิงคุณภาพ เช่น เอกสาร การตรวจทางห้องปฏิบัติการ ใช้เวลาประมาณ 7 วัน จากนั้นจะเร่งกระจายวัคซีนไปฉีดให้กลุ่มเป้าหมายในจังหวัดต่างๆ และจะกระจายวัคซีนไปฉีดเพื่อควบคุมสถานการณ์ในจุดที่มีการระบาด เช่น เขตคลองเตย กทม. ซึ่งเมื่อวานนี้(5 พฤษภาคม 2564) ได้ฉีดไปแล้วจํานวนมาก
*******************************6 พฤษภาคม 2564
********************
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมแผนปฏิบัติงานของศูนย์เทคโนโลยีสารสนเทศและการสื่อสาร
วันพฤหัสบดีที่ 6 พฤษภาคม 2564
ปลัด วธ. เป็นประธานการประชุมแผนปฏิบัติงานของศูนย์เทคโนโลยีสารสนเทศและการสื่อสาร
การประชุมแผนปฏิบัติงานของศูนย์เทคโนโลยีสารสนเทศและการสื่อสาร
วันที่ ๖ พฤษภาคม ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมแผนปฏิบัติงานของศูนย์เทคโนโลยีสารสนเทศและการสื่อสาร โดยมี นายวินัย วรวัตร์ ผู้อํานวยการศูนย์เทคโนโลยีสารสนเทศและการสื่อสาร ผู้บริหาร ข้าราชการ และเจ้าหน้าที่ที่เกี่ยวข้องเข้าร่วม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.-กทม.ตรวจเชิงรุกกลุ่มเสี่ยงใน กทม. ตั้งเป้า 26,000 รายต่อสัปดาห์ เพื่อลดผู้ติดเชื้อเร็วที่สุด
วันพฤหัสบดีที่ 6 พฤษภาคม 2564
สธ.-กทม.ตรวจเชิงรุกกลุ่มเสี่ยงใน กทม. ตั้งเป้า 26,000 รายต่อสัปดาห์ เพื่อลดผู้ติดเชื้อเร็วที่สุด
กระทรวงสาธารณสุขร่วมกทม.และเครือข่าย เร่งค้นหาเชิงรุกกลุ่มเสี่ยงพื้นที่กทม. 4 กลุ่ม ได้แก่ กลุ่มก้อนการระบาด, 6 เขตในกทม., สถานที่สังเกตอาการในที่พักอาศัย และสถานกักกันโรค ตั้งเป้าตรวจ 26,000 รายต่อสัปดาห์ เพื่อลดจํานวนผู้ติดเชื้อให้เร็วที่สุด
บ่ายวันนี้ (6 พฤษภาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงว่า วันนี้ประเทศไทยมีผู้ติดเชื้อรายใหม่ระลอก เมษายน 2564 จํานวน 1,911 ราย จากระบบเฝ้าระวังในโรงพยาบาล 1,749 ราย คัดกรองเชิงรุกในชุมชน 153 ราย จากต่างประเทศ
9 ราย รักษาหายเพิ่ม 2,435 ราย หายป่วยสะสม 19,369 ราย อยู่ระหว่างการรักษา 29,680 ราย อาการหนัก 1,073 ราย ต้องใช้เครื่องช่วยหายใจ 356 ราย และ มีผู้เสียชีวิต 18 ราย เป็นชาย 5 ราย หญิง 13 ราย อายุระหว่าง 45-100 ปี อยู่ใน กทม. 6 ราย สมุทรปราการ 3 ราย นนทบุรี เชียงใหม่ สมุทรสาคร จังหวัดละ 2 ราย ปทุมธานี ยะลา และสิงห์บุรี จังหวัด ละ 1 ราย ปัจจัยเสี่ยงการติดเชื้อมาจากการสัมผัสในครอบครัว เพื่อน เดินทางและอาศัยในพื้นที่เสี่ยง สําหรับการฉีดวัคซีนโควิดสะสม 1,601,833 โด๊ส เป็นวัคซีนเข็มแรก 1,167,719 ราย ครบ 2 เข็ม 434,114 ราย โดยวันที่ 5 พฤษภาคม ฉีดวัคซีน 28,758 โด๊สเป็นเข็มที่ 1 จํานวน 17,155 ราย และเข็มที่ 2 จํานวน 11,603 ราย
นายแพทย์เฉวตสรร กล่าวต่อว่า สถานการณ์ขณะนี้ไทยยังพบผู้ติดเชื้อรายใหม่ในพื้นที่กทม.และปริมณฑลจํานวนมากโดยพบถึง 1,298 ราย ขณะที่จังหวัดอื่นๆ มีแนวโน้มลดลง มีผู้ติดเชื้อรายใหม่รวมกัน 604 ราย จึงต้องเข้มมาตรการต่างๆ ในพื้นที่กทม.และปริมณฑลทั้งการค้นหาคัดกรองเชิงรุก ติดตามผู้สัมผัสเสี่ยงสูง เสี่ยงต่ําแยกผู้ติดเชื้อตามระดับอาการและนําเข้าสู่ระบบรักษา ทั้งนี้เพื่อลดจํานวนผู้ติดเชื้อลงโดยเร็วที่สุด ซึ่งปัจจัยสําคัญของการแพร่เชื้อยังคงเป็นการสัมผัสจากบุคคลในครอบครัวและกลุ่มเพื่อน
สําหรับในเขตกทม.พบผู้ติดเชื้อสูงสุด10 อันดับ ได้แก่ ห้วยขวาง ดินแดง บางเขน วัฒนา จตุจักร ลาดพร้าว วังทองหลาง สวนหลวง บางกะปิ และบางแค กระทรวงสาธารณสุขได้ร่วมกับ กทม. และเครือข่ายที่เกี่ยวข้อง ค้นหาเชิงรุกในพื้นที่เสี่ยงด้วยรถเก็บตัวอย่างชีวนิรภัยพระราชทานใน 4 กลุ่ม ได้แก่ กลุ่มที่ 1 กลุ่มก้อนการระบาด (Cluster) ตั้งเป้าตรวจสัปดาห์ละ 9,300 คน กลุ่มที่ 2 ใน 6 กลุ่มเขตพื้นที่ กทม. วันละ 3,000 คน กลุ่มที่ 3 สถานที่สังเกตอาการในที่พักอาศัย (Home Quarantine) สัปดาห์ละ 1,750 คน กลุ่มที่ 4 สถานกักกันโรค (Local Quarantine) สัปดาห์ละ 1,800 คน ตั้งเป้าตรวจ26,000 รายต่อสัปดาห์ โดยสัปดาห์นี้ตรวจไปแล้ว 26,850 ราย รวมทั้งได้เตรียมเตียงรับผู้ป่วยสัปดาห์ละ 1,343 เตียง
ด้านสถานการณ์ยาที่ใช้ในการรักษาโรคโควิด 19 กระทรวงสาธารณสุขได้มีแผนจัดเตรียมสํารองปริมาณยาคงคลัง เพื่อให้เพียงพอใช้รักษาผู้ติดเชื้อต่อเนื่อง โดยยาฟาวิพิราเวียร์จะสํารองไว้ จํานวน 2 ล้านเม็ด ขณะนี้มี 1.4 ล้านเม็ดได้สั่งซื้อเพิ่มเติมอย่างต่อเนื่องให้เพียงพอต่อการใช้และการสํารอง ส่วนยาเรมเดซิเวียร์มี 3,918 ขวด อยู่ในระดับเพียงพอต่อการใช้ โดยได้มีระบบติดตามการใช้อย่างใกล้ชิด ไม่ให้เกิดปัญหาขาดแคลนยา
******************************** 6 พฤษภาคม 2564
รัฐบาลไทย-ข่าวทำเนียบรัฐบาล-สธ.-จุฬา หารือร่วมมือฉีดวัคซีนโควิด 19 เริ่มในกลุ่มครู อาจารย์ กทม.
วันพฤหัสบดีที่ 6 พฤษภาคม 2564
สธ.-จุฬา หารือร่วมมือฉีดวัคซีนโควิด 19 เริ่มในกลุ่มครู อาจารย์ กทม.
กระทรวงสาธารณสุข ร่วมกับจุฬาลงกรณ์มหาวิทยาลัย หารือร่วมฉีดวัคซีนให้กลุ่มครู อาจารย์ในกทม. รับเปิดเทอม 1 มิถุนายน เปิดจุดบริการที่จามจุรีสแควร์ ชั้น 4 และชั้น 5 และที่ศูนย์บริการสุขภาพที่จามจุรี 9 ตั้งเป้าจุดละ 1,500 คนต่อวัน
กระทรวงสาธารณสุข ร่วมกับจุฬาลงกรณ์มหาวิทยาลัย หารือร่วมฉีดวัคซีนให้กลุ่มครู อาจารย์ในกทม.รับเปิดเทอม 1 มิถุนายน เปิดจุดบริการที่จามจุรีสแควร์ ชั้น 4 และชั้น 5 และที่ศูนย์บริการสุขภาพที่จามจุรี 9ตั้งเป้าจุดละ 1,500 คนต่อวัน คาดว่าเริ่มฉีดได้กลางเดือนนี้
บ่ายวันนี้ (6 พฤษภาคม 2564) ที่ กระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข  นายแพทย์เกียรติภูมิ วงศ์รจิต ปลัดกระทรวงสาธารณสุข นายแพทย์สุระ วิเศษศักดิ์ รองปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค หารือกับศาสตราจารย์ ดร.บัณฑิต เอื้ออาภรณ์ อธิการบดีจุฬาลงกรณ์มหาวิทยาลัย และคณะโดยนายอนุทินให้สัมภาษณ์ว่า ดร.บัณฑิต เอื้ออาภรณ์ อธิการบดีจุฬาลงกรณ์มหาวิทยาลัย ได้นําคณะเข้าพบหารือเพื่อร่วมกันจัดหาสถานที่ฉีดวัคซีนให้กับประชาชน  โดยเฉพาะในพื้นที่ที่อยู่ในเขตของจุฬาฯ และเครือข่ายของจุฬาลงกรณ์มหาวิทยาลัยใน กทม. ซึ่งเป็นการช่วยภารกิจของรัฐบาลและกระทรวงสาธารณสุข มีรูปแบบการฉีดวัคซีนที่มีประสิทธิภาพ ครอบคลุมประชาชนโดยเร็วที่สุด โดยเฉพาะในกลุ่มนิสิตนักศึกษา อาจารย์ ศิษย์เก่าครอบครัว หรือผู้ที่อาศัยอยู่ในละแวกรอบๆ มหาวิทยาลัย จะได้รับการฉีดโดยเครือข่ายของมหาวิทยาลัยแต่ละแห่ง กระทรวงสาธารณสุข จะทําหน้าที่ส่งวัคซีนและอุปกรณ์การฉีดให้ ถือว่าเป็นการช่วยลดภาระงานของกระทรวงสาธารณสุข กระทรวงสาธารณสุขจะได้ไปฉีดวัคซีนให้กับกลุ่มอื่นๆ ต่อไป
“สิ่งที่ผมเห็นคือประโยชน์ การที่จุฬามาเริ่มให้บริการในการฉีดแบบนี้เป็นตัวอย่างที่ดีให้กับองค์กรอื่นๆในการกระจายการฉีดวัคซีนออกไปทั่วประเทศ ซึ่งจะทําให้ประชาชนได้รับการฉีดวัคซีนรวดเร็วยิ่งขึ้น” นายอนุทินกล่าว
ด้านศาสตราจารย์ ดร.บัณฑิต เอื้ออาภรณ์ อธิการบดีจุฬาลงกรณ์มหาวิทยาลัย กล่าวว่า ขณะนี้เราอยู่ในสถานการณ์ไม่ปกติเรื่องของโควิด ได้ส่งผลกระทบต่อการใช้ชีวิตของชาวจุฬาฯ ดังนั้นจุฬาลงกรณ์มหาวิทยาลัยจึงได้หารือ กับรองนายกรัฐมนตรีและรัฐมนตรีว่าการกระทรวงสาธารณสุข และปลัดกระทรวงสาธารณสุข โดยจุฬา ฯ จะจัดตั้งจุดให้บริการฉีดวัคซีน เริ่มต้นในบริเวณรอบๆ เขตปทุมวันและสาทร จะช่วยให้ประชาชนเข้าถึงวัคซีนได้รวดเร็ว โดยเราจะนําวัคซีนเข้าไปหาประชาชน ไม่ใช่ประชาชนเข้ามาหาวัคซีน จุฬาฯ มีความพร้อมทางด้านบุคลากรและระบบตรวจติดตาม และระบบที่จะเชื่อมโยงฐานข้อมูลต่างๆ เข้าสู่ระบบหมอพร้อมของกระทรวงสาธารณสุขในฐานะที่เป็นตัวแทนสภามหาวิทยาลัย (ทปอ.) ได้หารือกันในเบื้องต้นแล้ว เมื่อจุฬาฯ จัดระบบเรียบร้อยแล้ว ก็จะขยายไปยังมหาวิทยาลัยทั้งภาครัฐและเอกชนในเขตกรุงเทพฯ ก่อนขยายต่อไปทั่วประเทศ
สําหรับกลุ่มเป้าหมาย กลุ่มแรก คือ ครู อาจารย์ในกทม. ที่จะเปิดเทอมในวันที่ 1 มิถุนายนนี้ และกลุ่มที่ 2 เป็นบุคลากรในมหาวิทยาลัย อาจารย์ นิสิตนักศึกษา โดยเบื้องต้นจะตั้งจุดบริการ 2 จุด คือ จามจุรีสแควร์ ชั้น 4 และชั้น 5 และศูนย์บริการสุขภาพ ที่อาคารจามจุรี 9 ตั้งเป้าฉีดจุดละ 1,500 คนต่อวัน คาดเริ่มฉีดได้กลางเดือนนี้
***************************** 6 พฤษภาคม 2564
รัฐบาลไทย-ข่าวทำเนียบรัฐบาล-มอบนโยบายการขับเคลื่อนการผลิตพันธุ์พืชของกรมวิชาการเกษตร ประจำปี 2564
วันพฤหัสบดีที่ 6 พฤษภาคม 2564
มอบนโยบายการขับเคลื่อนการผลิตพันธุ์พืชของกรมวิชาการเกษตร ประจําปี 2564
‘รมช.มนัญญา’ มอบนโยบายการขับเคลื่อนการผลิตพันธุ์พืชของกรมวิชาการเกษตร ประจําปี 2564
น.ส.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมชี้แจงและมอบนโยบายการขับเคลื่อนการผลิตพันธุ์พืชของกรมวิชาการเกษตร ประจําปี 2564 ผ่านระบบ Application Zoom พร้อมด้วย นายพิเชษฐ์ วิริยะพาหะ อธิบดีกรมวิชาการเกษตร ตลอดจนสถาบันวิจัยพืชไร่และพืชทดแทนพลังงาน สถาบันวิจัยพืชสวน สํานักวิจัยและพัฒนาการเกษตร กองวิจัยพัฒนาเมล็ดพันธุ์พืช เข้าร่วมรับทราบนโยบายในครั้งนี้ โดยการประชุมดังกล่าวมีวัตถุประสงค์เพื่อชี้แจงกรอบแผนงานการผลิตพันธุ์พืชของกรมวิชาการเกษตร ประจําปี พ.ศ. 2564 โดยกรมวิชาการเกษตรมีแผนการผลิตพันธุ์พืชไร่ 14 ชนิด และพันธุ์พืชสวน 68 ชนิด ครอบคลุมพื้นที่ปลูกประมาณ 6 แสนไร่
สําหรับในปี 2563 ที่ผ่านมา มีผู้ใช้ประโยชน์พันธุ์พืชไร่ของกรมวิชาการเกษตร จํานวน 6,081 ราย เป็นเกษตรกรรายย่อยถึง 73.5% โดยใช้ประโยชน์ในส่วนของเมล็ดพันธุ์ ท่อนพันธุ์ และต้นพันธุ์ นอกจากนี้ ยังมีผู้ใช้ประโยชน์พันธุ์พืชสวนของกรมวิชาการเกษตร จํานวน 2,047 ราย เป็นเกษตรกรรายย่อย กลุ่มเกษตรกร หน่วยงานภาครัฐ กลุ่มวิสาหกิจชุมชน และสหกรณ์การเกษตร ตามลําดับ โดยใช้ประโยชน์ในส่วนของเมล็ดพันธุ์ ต้นพันธุ์ หัวพันธุ์ หน่อพันธุ์ยอดพันธุ์ และผลพันธุ์
โอกาสนี้ รมช.เกษตรฯ ได้มอบนโยบายการขับเคลื่อนการผลิตพันธุ์พืช เพื่อจะสามารถขยายและเพิ่มปริมาณการผลิตและกระจายพันธุ์ดีของกรมวิชาการเกษตรให้ได้จํานวนมากและรวดเร็ว อีกทั้งยังมอบหมายให้กรมส่งเสริมสหกรณ์ร่วมดําเนินการผลิต ขยายพันธุ์ และเพิ่มปริมาณเมล็ดพันธุ์ ให้มีคุณภาพ เพื่อให้สามารถกระจายถึงมือเกษตรกรได้อย่างทั่วถึงมากยิ่งขึ้นอีกด้วย
รัฐบาลไทย-ข่าวทำเนียบรัฐบาล-การท่าเรือแห่งประเทศไทย จัดพื้นที่อำนวยความสะดวกในการตรวจหาเชื้อไวรัส COVID-19 เชิงรุกให้กับชาวชุมชนคลองเตยตามนโยบายรัฐบาล
วันพฤหัสบดีที่ 6 พฤษภาคม 2564
การท่าเรือแห่งประเทศไทย จัดพื้นที่อํานวยความสะดวกในการตรวจหาเชื้อไวรัส COVID-19 เชิงรุกให้กับชาวชุมชนคลองเตยตามนโยบายรัฐบาล
...
จากการประชุมหารือร่วมกันระหว่างนายอนุทิน ชาญวีรกุล รองนายกรัฐมนตรี และรัฐมนตรีว่าการกระทรวงสาธารณสุข นายศักดิ์สยาม ชิดชอบ รัฐมนตรีว่าการกระทรวงคมนาคม นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม และเรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย ได้มอบให้การท่าเรือแห่งประเทศไทย (กทท.) จัดพื้นที่เพื่ออํานวยความสะดวกในการตรวจหาเชื้อไวรัส COVID-19 เชิงรุกให้กับชาวชุมชนคลองเตยเป็นการเร่งด่วน ซึ่ง กทท. ได้จัดพื้นที่บริเวณลานอเนกประสงค์ ชุมชนพัฒนา 70 ไร่ สําหรับให้เจ้าหน้าที่จากกรมวิทยาศาสตร์การแพทย์ กระทรวงสาธารณสุข นํารถ Mobile LAB มาตรวจหาเชื้อไวรัส COVID-19 เชิงรุกให้กับชาวชุมชนคลองเตย
เรือโท ดร.ชํานาญ ไชยฤทธิ์ รองผู้อํานวยการ กทท. พร้อมด้วยเจ้าหน้าที่ กทท. ได้ลงพื้นที่เพื่ออํานวยความสะดวกให้กับเจ้าหน้าที่จากกรมวิทยาศาสตร์การแพทย์ กระทรวงสาธารณสุข และประชาชนในพื้นที่ที่เข้ารับการตรวจ เมื่อวันที่ 4 พฤษภาคม 2564 ซึ่งในช่วงเช้าจะตรวจเชิงรุกให้กับชาวชุมชน 70 ไร่ จํานวน 350 คน และช่วงบ่ายตรวจเชิงรุกให้กับชาวชุมชนล็อค 4 - 5 - 6 จํานวน 350 คน โดยสามารถรู้ผลการตรวจได้ภายใน 1 - 2 ชั่วโมง พร้อมนี้ได้แจกน้ําดื่ม เจลแอลกอฮอล์ และหน้ากากอนามัยที่ได้รับการสนับสนุนจากบริษัท พีทีที โออาร์ ให้กับผู้ที่มาตรวจทุกคน การดําเนินการดังกล่าวเป็นความห่วงใยของ กทท. ที่มีต่อชาวชุมชนคลองเตย และช่วยป้องกันการแพร่ระบาดของโรคติดเชื้อไวรัส COVID-19 ให้กับชาวชุมชนคลองเตย โดย กทท. จะเร่งจัดพื้นที่เพื่ออํานวยความสะดวกในการตรวจหาเชื้อไวรัส COVID-19 ให้ครอบคลุมทุกชุมชนโดยเร็วที่สุดตามนโยบายของรัฐบาล
จากนั้น เรือโท ดร.ชํานาญ ไชยฤทธิ์ ได้ให้การต้อนรับ นายอนุทิน ชาญวีรกุล รองนายกรัฐมนตรี และรัฐมนตรีว่าการกระทรวงสาธารณสุข ซึ่งลงพื้นที่ให้กําลังใจเจ้าหน้าที่ที่ปฏิบัติงานและชาวชุมชนคลองเตยในการตรวจหาเชื้อไวรัส COVID-19 เชิงรุก โดยมี นายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ กระทรวงสาธารณสุข เจ้าหน้าที่จากหน่วยงานที่เกี่ยวข้องและประชาชน ร่วมให้การต้อนรับ ณ ลานอเนกประสงค์ ชุมชนพัฒนา 70 ไร่
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการให้เพิ่มจุดตรวจหาเชื้อไวรัส COVID-19 ให้กับชาวชุมชนคลองเตย
วันพฤหัสบดีที่ 6 พฤษภาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการให้เพิ่มจุดตรวจหาเชื้อไวรัส COVID-19 ให้กับชาวชุมชนคลองเตย
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กล่าวว่า จากสถานการณ์การแพร่ระบาดของโรคติดเชื้อไวรัส COVID-19 ในพื้นที่ชุมชนคลองเตย ขณะนี้พบผู้ติดเชื้อมากกว่า 300 ราย ซึ่งหากไม่เร่งค้นหาเพื่อคัดแยกผู้ติดเชื้อออกจากชุมชนจะทําให้มีผู้ติดเชื้อเพิ่มขึ้น จึงได้สั่งการให้การท่าเรือแห่งประเทศไทย (กทท.) บูรณาการและให้การสนับสนุนร่วมกับสํานักงานเขตคลองเตย และหน่วยงานสาธารณสุข ใช้พื้นที่ กทท. ตั้งจุดตรวจค้นหาผู้ติดเชื้อไวรัส COVID-19 ให้กับชาวชุมชนคลองเตย ซึ่งเมื่อวันที่ 4 พฤษภาคม 2564 ได้ตั้งจุดตรวจคัดกรองบริเวณลานอเนกประสงค์ ชุมชนพัฒนา 70 ไร่ และวันที่ 5 พฤษภาคม 2564 เพิ่มจุดตรวจหาเชื้อไวรัส COVID-19 ให้กับชาวชุมชนคลองเตย 2 จุด ได้แก่ ตลาดคลองเตย กลุ่มเป้าหมาย 1,000 คน และโรงเรียนชุมชนหมู่บ้านพัฒนา กลุ่มเป้าหมายอีก 2,000 คน และจะดําเนินการค้นหาในพื้นที่อื่น ๆ เพิ่มเติม
ทั้งนี้ ขอให้ประชาชนที่อยู่อาศัยในพื้นที่ชุมชนคลองเตย ชุมชนบริเวณใกล้เคียง หรือผู้ที่มีความเสี่ยงสูงให้รีบเดินทางมาเข้ารับการตรวจหาเชื้อไวรัส COVID-19 เพื่อเร่งแยกผู้ติดเชื้อออกจากพื้นที่ชุมชน ซึ่งจะช่วยลดการแพร่ระบาดฯ ต่อไป
รัฐบาลไทย-ข่าวทำเนียบรัฐบาล-กรมการขนส่งทางบก แจ้งสำนักงานตำรวจแห่งชาติผ่อนผันการบังคับใช้กฎหมายใบอนุญาตขับรถและใบอนุญาตเป็นผู้ประจำรถที่สิ้นอายุแล้วยังใช้ได้ถึง 30 มิถุนายน 2564 หรือจนกว่าจะมีประกาศเป็นอื่น
วันพฤหัสบดีที่ 6 พฤษภาคม 2564
กรมการขนส่งทางบก แจ้งสํานักงานตํารวจแห่งชาติผ่อนผันการบังคับใช้กฎหมายใบอนุญาตขับรถและใบอนุญาตเป็นผู้ประจํารถที่สิ้นอายุแล้วยังใช้ได้ถึง 30 มิถุนายน 2564 หรือจนกว่าจะมีประกาศเป็นอื่น
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ได้มีประกาศงดใช้ห้องอบรมในการดําเนินการด้านใบอนุญาตขับรถที่สํานักงานขนส่งทุกแห่ง ตั้งวันที่ 16 เมษายน 2564 ที่ผ่านมา เนื่องจากเป็นกิจกรรมที่มีลักษณะการรวมกลุ่มคนจํานวนมากในบริเวณเดียวกันและใช้ระยะเวลาในการดําเนินการตั้งแต่ 1 - 5 ชั่วโมง ซึ่งมีโอกาสเสี่ยงสูงต่อการแพร่เชื้อไวรัส COVID-19 พร้อมปรับการบริการที่สํานักงานขนส่งเพื่อลดความแออัด และให้จองคิวดําเนินการล่วงหน้าผ่านแอปพลิเคชัน DLT Smart Queue ทําให้มีผู้ได้รับใบอนุญาตขับรถและใบอนุญาตเป็นผู้ประจํารถบางรายไม่สามารถดําเนินการต่ออายุภายในระยะเวลาที่กําหนดได้
ขบ. ตระหนักถึงความจําเป็นและความเดือนร้อนดังกล่าว ได้มีหนังสือขอความร่วมมือไปยังสํานักงานตํารวจแห่งชาติ เพื่อให้ผ่อนผันการบังคับใช้กฎ ระเบียบ ข้อบังคับ คําสั่ง กับผู้ได้รับใบอนุญาตขับรถ และใบอนุญาตเป็นผู้ประจํารถที่สิ้นอายุแล้ว ซึ่งได้รับความร่วมมือเป็นอย่างดีจากสํานักงานตํารวจแห่งชาติตอบรับยืนยันผ่อนผันการบังคับใช้กฎ ระเบียบ ข้อบังคับคําสั่งใด กับผู้ได้รับใบอนุญาตขับรถตามกฎหมายว่าด้วยรถยนต์ และผู้ได้รับใบอนุญาตเป็นผู้ประจํารถตามกฎหมายว่าด้วยการขนส่งทางบก ในสถานการณ์การแพร่ระบาดของโรคติดเชื้อไวรัส COVID-19 ทําให้ผู้ได้รับใบอนุญาตขับรถและใบอนุญาตเป็นผู้ประจํารถที่สิ้นอายุแล้วยังสามารถใช้แสดงตนได้จนถึงวันที่ 30 มิถุนายน 2564 เพื่อบรรเทาความเดือดร้อนให้ผู้ขับขี่รถและผู้ประกอบการขนส่ง ตามที่ ขบ. ได้มีหนังสือขอความร่วมมือ
ทั้งนี้ สําหรับผู้ต้องการต่ออายุใบอนุญาตขับรถและใบอนุญาตเป็นผู้ประจํารถ ขบ. ได้ขยายเวลาให้สามารถต่ออายุได้ล่วงหน้า 6 เดือนก่อนใบอนุญาตขับรถสิ้นอายุ พร้อมนําระบบอบรมออนไลน์เข้ามารองรับทดแทนการอบรมที่สํานักงาน โดยเข้าอบรมออนไลน์ได้ที่ www.dlt-elearning.com สามารถนําผลผ่านการอบรมออนไลน์ติดต่อสํานักงานขนส่งเพื่อเข้ารับการทดสอบสมรรถภาพของร่างกายและออกใบอนุญาตขับรถได้โดยไม่ต้องอบรมที่สํานักงานอีก โดยการอบรมทั้งหมดมี 4 ประเภท ดังนี้ 1) การอบรมต่ออายุใบอนุญาตขับรถส่วนบุคคล 5 ปี เป็น 5 ปี ประกอบด้วย รถยนต์ รถยนต์สามล้อ รถจักรยานยนต์ จํานวน 1 ชั่วโมง สําหรับการต่ออายุล่วงหน้าหรือสิ้นอายุไม่เกิน 1 ปีเท่านั้น 2) ใบอนุญาตขับรถส่วนบุคคล ประกอบด้วย รถจักรยานยนต์ รถยนต์สามล้อ รถยนต์ ที่ขาดต่ออายุเกิน 1 ปี ใช้ระยะเวลาอบรม 2 ชั่วโมง 3) การอบรมต่ออายุใบอนุญาตขับรถขนส่ง จํานวน 2 ชั่วโมง และ 4) การอบรมต่ออายุใบอนุญาตขับรถสาธารณะ ประกอบด้วย รถยนต์สาธารณะหรือรถแท็กซี่ รถยนต์สามล้อสาธารณะ รถจักรยานยนต์สาธารณะ จํานวน 3 ชั่วโมง ส่วนการให้บริการด้านใบอนุญาตขับรถที่ไม่มีการอบรมที่สํานักงานยังคงเปิดให้บริการแต่จํากัดเฉพาะผู้ที่จองคิวดําเนินการล่วงหน้าผ่านแอปพลิเคชัน DLT Smart Queue แล้วเท่านั้น เพื่อควบคุมจํานวนผู้มาใช้บริการให้มีความเหมาะสมกับขนาดพื้นที่ของสํานักงานแต่ละแห่ง และเป็นไปตามมาตรการเว้นระยะห่าง ดาวน์โหลดแอปพลิเคชัน DLT Smart Queue ได้ฟรี ทั้งระบบ iOS: https://apple.co/2GIHARd แอนดรอยด์ : http://bit.ly/2IkLpyO
รัฐบาลไทย-ข่าวทำเนียบรัฐบาล-ไทย-สหราชอาณาจักร พร้อมร่วมมือด้านวัคซีนควบคุมการแพร่ระบาดโควิด-19 เดินหน้าการลงทุนทั้งทวิภาคิและพหุภาคี
วันพฤหัสบดีที่ 6 พฤษภาคม 2564
ไทย-สหราชอาณาจักร พร้อมร่วมมือด้านวัคซีนควบคุมการแพร่ระบาดโควิด-19 เดินหน้าการลงทุนทั้งทวิภาคิและพหุภาคี
ไทย-สหราชอาณาจักร พร้อมร่วมมือด้านวัคซีนควบคุมการแพร่ระบาดโควิด-19 เดินหน้าการลงทุนทั้งทวิภาคิและพหุภาคี
วันนี้ (6 พฤษภาคม 2564) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายไบรอัน จอห์น เดวิดสัน (H.E. Mr. Brian John Davidson) เอกอัครราชทูตสหราชอาณาจักรประจําประเทศไทย ได้เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเพื่ออําลาในโอกาสพ้นจากหน้าที่ ซึ่ง นางสาวรัชดา ธนาดิเรก รองโฆษกประจําสํานักนายกรัฐมนตรีได้กล่าวสรุปสาระสําคัญของการหารือ ดังนี้
นายกรัฐมนตรีกล่าวในนามรัฐบาลและประชาชนชาวไทย ขอแสดงความเสียใจต่อการสิ้นพระชนม์ของดุ๊กแห่งเอดินบะระ เชื่อว่าพระกรณียกิจที่พระองค์ทรงทุ่มเทเพื่อสาธารณประโยชน์จะอยู่ในความทรงจําของทั่วโลกตลอดไป ขอบคุณเอกอัครราชทูตที่ทําหน้าที่อย่างแข็งขัน เป็นส่วนสําคัญในการขับเคลื่อนความร่วมมือที่ดีตลอดช่วงเวลาการดํารงตําแหน่งในไทย
เอกอัครราชทูตสหราชอาณาจักรประจําประเทศไทยขอบคุณนายกรัฐมนตรีและรัฐบาลไทยสําหรับความร่วมมือที่ดีตลอดระยะเวลาที่ผ่านมา ความสัมพันธ์ระดับทวิภาคี และพหุภาคีระหว่างกันเป็นไปด้วยดี เชื่อมั่นว่าไทยและอาเซียนยังมีศักยภาพในการเติบโตอีกมาก พร้อมที่จะสนับสนุนนักลงทุนจากสหราชอาณาจักรให้เข้ามาลงทุนในไทยมากขึ้น ในสาขาที่มีศักยภาพร่วมกัน อาทิ ด้านพลังงาน ยานยนต์ไฟฟ้า และอื่นๆ ทั้งนี้ ขอบคุณที่ไทยตอบรับข้อเสนอเพื่อยกระดับประเทศไทยสู่ 10 อันดับประเทศที่ประกอบธุรกิจง่ายที่สุด (Ten for Ten) เชื่อมั่นไทยจะได้รับความสนใจด้านการลงทุนมากขึ้น อีกทั้ง ชื่นชมแนวทางการทํางานของไทย แนวคิดการจัดการวัคซีนของไทยที่ต้องการให้เป็นยาพื้นฐานที่ทุกคนเข้าถึงได้ ซึ่งวัคซีนแอสตร้าซีเนก้าเป็นวัคซีนที่รัฐบาลสหราชอาณาจักรเชื่อมั่นและไทยโดยบริษัทสยาม ไบโอไซเอนซ์เป็นประเทศแรกและประเทศเดียวในภูมิภาคเอเชียตะวันออกเฉียงใต้ที่ได้รับการถ่ายทอดเทคโนโลยี ได้รับเลือกเป็นศูนย์กลางการผลิตเเละกระจายวัคซีนโควิดของแอสตร้าซีเนก้า
นายกรัฐมนตรีและเอกอัครราชทูตได้แลกเปลี่ยนแนวทางที่จะเป็นประโยชน์ในการเพิ่มโอกาสทางเศรษฐกิจระหว่างกันโดยเฉพาะอย่างยิ่งเพื่อฟื้นฟูเศรษฐกิจภายหลังสถานการณ์โควิด-19 “Build back better” ไทยหวังว่าจากบันทึกความเข้าใจว่าด้วยการจัดตั้งคณะกรรมการร่วมด้านเศรษฐกิจและการค้า และกลไกสนับสนุนอื่น ๆ ที่ได้ลงนามไป จะนําไปสู่การจัดทําข้อตกลงการค้าเสรีระหว่างกันโดยเร็ว โดยเชื่อมั่นว่าจากความร่วมมือกับไทยจะส่งผลให้สหราชอาณาจักรสามารถเพิ่มบทบาทในภูมิภาคอินโดแปซิฟิกมากขึ้น ซึ่งเอกอัครราชทูตเชื่อมั่นในศักยภาพของไทยที่จะสามารถเป็นสะพานเชื่อมสหราชอาณาจักรกับอาเซียน อนุภูมิภาคลุ่มน้ําโขง และอินโดแปซิฟิก
ในโอกาสนี้ ทั้งสองฝ่ายยังได้แลกเปลี่ยนความคิดเห็นเกี่ยวกับประเด็นสําคัญอื่นๆ อาทิ เรื่องสิ่งแวดล้อม ไทยพร้อมสนับสนุนสหราชอาณาจักรในการเป็นประธานการประชุม COP26 และหวังว่าผลลัพธ์ของการประชุมส่งผลสําคัญต่อการลดการปล่อยก๊าซเรือนกระจก ประเด็นสถานการณ์ในเมียนมา สหราชอาณาจักรชื่นชมและเข้าใจในแนวทางปฏิบัติของไทย ที่ได้แสดงออกถึงความห่วงใยต่อประเทศเพื่อนบ้าน การช่วยเหลือประชาชนผู้หนีภัยตามหลักมนุษยธรรม และการสนับสนุนฉันทามติ 5 ข้อของอาเซียน
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 6 พ.ค.64 พนักงานติดเชื้อไวรัส COVID-19 จำนวน 4 ราย
วันพฤหัสบดีที่ 6 พฤษภาคม 2564
ประกาศ ขสมก. ประจําวันที่ 6 พ.ค.64 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 6 พ.ค.64 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 6 พ.ค.64 พนักงานติดเชื้อไวรัส COVID-19 จํานวน 4 ราย
1) หัวหน้างานตรวจสอบ กลุ่มงานบัญชีและการเงิน เขตการเดินรถที่ 6
2) พนักงานเก็บค่าโดยสารรถธรรมดา สาย 195 เขตการเดินรถที่ 4
3) พนักงานเก็บค่าโดยสารรถธรรมดา สาย 47 เขตการเดินรถที่ 4
4) พนักงานขับรถโดยสารธรรมดา สาย 26 เขตการเดินรถที่ 2
รัฐบาลไทย-ข่าวทำเนียบรัฐบาล-ศบค.มท. สั่งการทุกจังหวัด เตรียมความพร้อมกำหนดแผนการจัดสรรวัคซีนทั่วประเทศให้ครอบคลุมทุกกลุ่มเป้าหมาย
วันพฤหัสบดีที่ 6 พฤษภาคม 2564
ศบค.มท. สั่งการทุกจังหวัด เตรียมความพร้อมกําหนดแผนการจัดสรรวัคซีนทั่วประเทศให้ครอบคลุมทุกกลุ่มเป้าหมาย
ศบค.มท. สั่งการทุกจังหวัด เตรียมความพร้อมกําหนดแผนการจัดสรรวัคซีนทั่วประเทศให้ครอบคลุมทุกกลุ่มเป้าหมาย พร้อมบูรณาการทุกภาคส่วนและกํากับ ติดตามการปฏิบัติให้เป็นไปด้วยความเรียบร้อย รวดเร็ว ไม่เกิดความสับสน
วันนี้ (6 พ.ค.64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยในการประชุมศูนย์ปฏิบัติการศูนย์บริหารสถานการณ์โควิด-19 (ศปก.ศบค.) เมื่อวันที่ 4 พ.ค.64 โดยมีเลขาธิการสภาความมั่นคงแห่งชาติเป็นประธาน ได้มีข้อสั่งการ/ข้อเสนอแนะให้กระทรวงมหาดไทยและกรุงเทพมหานคร นําเสนอความพร้อมการเตรียมการฉีดวัคซีนโควิด-19 ของพื้นที่ ตามแนวทางการเตรียมพร้อมการสนับสนุนการฉีดวัคซีนของกระทรวงสาธารณสุข เพื่อใช้ประกอบการพิจารณาของ ศปก.ศบค. ในประเด็นการเตรียมและจัดลําดับความสําคัญของกลุ่มเป้าหมาย การเตรียมทีมบุคลากร วัสดุอุปกรณ์ และสถานที่ฉีดวัคซีน การประชาสัมพันธ์ให้กลุ่มเป้าหมายลงทะเบียนจองฉีดวัคซีน และการกํากับติดตามการฉีดวัคซีน
เพื่อให้การกําหนดแผนการเตรียมการฉีดวัคซีนโควิด-19 ในระดับพื้นที่เป็นไปตามแนวทางของกระทรวงสาธารณสุข และเป็นข้อมูลในการประกอบการพิจารณาของ ศปก.ศบค. นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดในฐานะประธานกรรมการโรคติดต่อจังหวัด หารือคณะกรรมการโรคติดต่อจังหวัด หน่วยงานที่เกี่ยวข้อง และภาคส่วนต่าง ๆ ในพื้นที่ จัดทําแผนการจัดสรรวัคซีนในพื้นที่ ครอบคลุมด้านต่าง ๆ คือ 1) การเตรียมและจัดลําดับความสําคัญของกลุ่มเป้าหมายในการฉีดวัคซีน ได้แก่ 1. บุคลากรทางการแพทย์และสาธารณสุขด่านหน้า 2. เจ้าหน้าที่อื่นด่านหน้าที่เสี่ยงสัมผัสโรค เช่น ทหาร ตํารวจ 3. ผู้ทํางานสถานกักกันตัว 4. กลุ่มอาชีพเสี่ยง เช่น พนักงานขับรถสาธารณะ ครู 5. ผู้สูงอายุและผู้ป่วยเรื้อรัง 7. โรค และ 6. ประชาชนทั่วไป 2) การเตรียมทีมบุคลากร วัสดุอุปกรณ์ และสถานที่ในการฉีดวัคซีน ให้เพียงพอต่อจํานวนวัคซีนที่ได้รับและแล้วเสร็จในเวลาที่กําหนด โดยให้มีความพร้อมสามารถเริ่มให้บริการฉีดวัคซีนได้ตั้งแต่วันที่ 7 มิ.ย.64 เป็นต้นไป สําหรับในด้านสถานที่ ให้พิจารณาจัดสถานที่ในการฉีดวัคซีนให้กระจายจุดอย่างทั่วถึง โดยประสานขอความร่วมมือจากภาคราชการและภาคเอกชนในพื้นที่ได้ตามความเหมาะสม 3) ประชาสัมพันธ์ไปยังกลุ่มเป้าหมายให้ลงทะเบียนจองฉีดวัคซีนได้ตั้งแต่เดือนพ.ค.64 เป็นต้นไป โดยกําหนดระยะเวลาการฉีดวัคซีนแต่ละกลุ่มเป้าหมายเป็นไปตามที่กระทรวงสาธารณสุขกําหนด นอกจากนี้ ให้ผู้ว่าราชการจังหวัดเป็นผู้บัญชาการเหตุการณ์ (Incident Commander : IC) บูรณาการแบ่งมอบภารกิจให้หน่วยงานที่เกี่ยวข้องและภาคส่วนต่าง ๆ ในพื้นที่ ให้ปฏิบัติตามแผนการจัดสรรวัคซีนในพื้นที่ วางระบบการซักซ้อมแผน กํากับ ติดตาม เพื่อให้การปฏิบัติตามแผนเป็นไปด้วยความเรียบร้อย รวดเร็ว ไม่เกิดความสับสน
รัฐบาลไทย-ข่าวทำเนียบรัฐบาล-ออมสิน ช่วยลูกหนี้สู้ภัย COVID-19 ระลอกใหม่ ออกมาตรการสมัครใจพักชำระเงินต้น ผ่าน MyMo เริ่ม 11 พ.ค. 64 นี้ คาดช่วยลูกหนี้ลดภาระรายเดือนกว่า 1 ล้านราย
วันพฤหัสบดีที่ 6 พฤษภาคม 2564
ออมสิน ช่วยลูกหนี้สู้ภัย COVID-19 ระลอกใหม่ ออกมาตรการสมัครใจพักชําระเงินต้น ผ่าน MyMo เริ่ม 11 พ.ค. 64 นี้ คาดช่วยลูกหนี้ลดภาระรายเดือนกว่า 1 ล้านราย
ที่ประชุม ครม.เมื่อวันที่ 5 พ.ค. 2564 เห็นชอบมาตรการด้านการเงินเพื่อช่วยเหลือและบรรเทาผลกระทบการแพร่ระบาดของ COVID-19 ในส่วนมาตรการพักชําระหนี้ของสถาบันการเงินเฉพาะกิจ โดยให้ขยายระยะเวลาพักชําระหนี้ลูกค้ารายย่อยออกไปจนถึง 31 ธ.ค.2564 ตามความสมัครใจ
นายวิทัย รัตนากร ผู้อํานวยการธนาคารออมสิน เปิดเผยว่า หลังจากที่ประชุมคณะรัฐมนตรี (ครม.) เมื่อวันที่ 5 พ.ค. 2564 เห็นชอบมาตรการด้านการเงินเพื่อช่วยเหลือและบรรเทาผลกระทบการแพร่ระบาดของเชื้อไวรัสโคโรนา 2019 (COVID-19) ในส่วนของมาตรการพักชําระหนี้ของสถาบันการเงินเฉพาะกิจ โดยให้ขยายระยะเวลาพักชําระหนี้ลูกค้ารายย่อย ออกไปจนถึงวันที่ 31 ธันวาคม 2564 ตามความสมัครใจ นั้น
ธนาคารออมสิน ได้ออกมาตรการให้ความช่วยเหลือเพื่อลดภาระการผ่อนชําระหนี้รายเดือน และบรรเทาปัญหาสภาพคล่องแก่ลูกหนี้สินเชื่อของธนาคารที่ได้รับผลกระทบจากปัญหาการแพร่ระบาดของ COVID-19 โดยเปิดโอกาสให้ลูกหนี้สมัครใจเข้ามาตรการพักชําระเงินต้น จ่ายเฉพาะดอกเบี้ย ครอบคลุมลูกหนี้สินเชื่อทุกประเภท ทั้งที่เป็นรายย่อยและสินเชื่อธุรกิจ โดยมีลูกหนี้ที่มีคุณสมบัติสามารถเข้าโครงการได้ จํานวนประมาณ 1 ล้านราย นอกจากนี้ ลูกหนี้รายใดมีความจําเป็นต้องรับความช่วยเหลือเพิ่มเติมจากการพักชําระเงินต้น ธนาคารอาจพิจารณามาตรการช่วยเหลือที่เหมาะสมได้เป็นรายกรณี ซึ่งมาตรการดังกล่าวนี้เป็นมาตรการเสริมจากการแก้ไขปัญหาหนี้ค้างชําระ ที่ธนาคารได้ดําเนินการมาตั้งแต่วันที่ 1 ธันวาคม 2563 เพื่อช่วยเหลือลูกหนี้ที่ได้รับผลกระทบรุนแรงจนไม่สามารถชําระหนี้ได้ตามงวดชําระเดิม โดยที่ผ่านมามีผู้เข้าร่วมโครงการแล้วมากกว่า 5 แสนราย
ทั้งนี้ ลูกค้าสินเชื่อของธนาคารออมสินสามารถแจ้งความประสงค์ขอเข้ามาตรการพักชําระเงินต้นเป็นการชั่วคราว และเลือกแผนการชําระหนี้ด้วยตนเองผ่านแอปพลิเคชัน MyMo ได้ตั้งแต่วันที่ 11 พฤษภาคม - 30 มิถุนายน 2564 สําหรับลูกหนี้สินเชื่อธุรกิจที่มีวงเงินกู้เกิน 10 ล้านบาท สามารถติดต่อดําเนินการที่สาขาของธนาคาร สอบถามละเอียดเพิ่มเติมได้ที่ Call Center ธนาคารออมสิน โทร. 1115
รัฐบาลไทย-ข่าวทำเนียบรัฐบาล-ย้ำกองทัพ เร่งเข้าไปสนับสนุน  ศูนย์บูรณาการแก้ไขสถานการณ์ โควิด-19 ที่จัดตั้งขึ้น เพื่อควบคุมจำกัด COVID ในพื้นที่กรุงเทพมหานครและปริมณฑล
วันพฤหัสบดีที่ 6 พฤษภาคม 2564
ย้ํากองทัพ เร่งเข้าไปสนับสนุน  ศูนย์บูรณาการแก้ไขสถานการณ์ โควิด-19 ที่จัดตั้งขึ้น เพื่อควบคุมจํากัด COVID ในพื้นที่กรุงเทพมหานครและปริมณฑล
พล.อ.ชัยชาญ ช้างมงคล รมช.กห.พร้อม พล.อ.ณัฐ อินทรเจริญ ปล.กห ได้ประชุมร่วมกับ หน่วยขึ้นตรงกระทรวงกลาโหม เหล่าทัพ  กอ.รมน.และ ตร. ผ่านระบบทางไกล  ณ ศาลาว่าการกลาโหม
โดยได้กําชับให้ทุกหน่วยงาน เร่งเข้าไปสนับสนุนการทํางานของ “ศูนย์บูรณาการแก้ไขสถานการณ์ โควิด-19 ในพื้นที่กรุงเทพมหานครและปริมณฑล” เพื่อควบคุมและจํากัดการแพร่ระบาดของโรคในพื้นที่กรุงเทพมหานครและปริมณฑลที่กําลังเกิดขึ้นให้เร็วที่สุด
พล.อ.ชัยชาญ’ ได้ย้ําขอให้สนับสนุนการปฏิบัติงานของศูนย์ดังกล่าวอย่างใกล้ชิด โดยให้นํากําลังพลและทรัพยากรของกองทัพที่มีอยู่เข้าไปช่วยเหลือประชาชน และสนับสนุนการบริหารจัดการคลี่คลายสถานการณ์การแพร่ระบาดในพื้นที่เสี่ยงโดยเฉพาะชุมชนแออัดในหลายพื้นที่ พร้อมกับช่วยติดตามตรวจสอบข่าวสารที่มีการบิดเบือนและอาจสร้างความสับสนกับประชาชนซึ่งปัจจุบันพบมากขึ้น โดยขอให้สนับสนุนประชาสัมพันธ์สร้างการรับรู้ ความเข้าใจและขอความร่วมมือประชาชนในมาตรการที่ศูนย์กําหนด พร้อมทั้ง ขอให้ทาง ตร.เข้าไปช่วยดูแลความปลอดภัยของพื้นที่ในภาพรวม
โฆษก กห.กล่าวเพิ่มเติมว่า ภาพรวมการสนับสนุนที่สําคัญของ กห.โดยทุกเหล่าทัพ อยู่ระหว่างการประเมินสถานการณ์ กับ สธ.เพื่อสนับสนุนจัดทํา รพ.สนามเพิ่มให้มีเพียงพอกับปริมาณผู้ป่วยที่อาจเพิ่มมากขึ้น พร้อมทั้งได้จัดกําลังพลสายแพทย์สนับสนุน สธ.ในการรับและบันทึกข้อมูลผู้ป่วยที่แจ้งผ่านสายด่วน และจัดยานพาหนะรวมการ สนับสนุนการเคลื่อนย้ายผู้ป่วยที่ตกค้างในพื้นที่ กทม.และปริมณฑล เข้ารับการรักษาแล้ว รวม 659 ราย ขณะเดียวกัน ทบ. ได้เข้าไปช่วยเหลือเรือนจํากลางจังหวัดเชียงใหม่ สนับสนุนการจัดตั้ง รพ.สนามและการบริหารจัดการทางการแพทย์เชิงรุก เพื่อควบคุมและคลี่คลายสถานการณ์การแพร่ระบาดในสถานควบคุมดังกล่าว
รัฐบาลไทย-ข่าวทำเนียบรัฐบาล-ก.แรงงาน มอบขนมให้เจ้าหน้าที่และประชาชน สู้โควิด-19
วันพฤหัสบดีที่ 6 พฤษภาคม 2564
ก.แรงงาน มอบขนมให้เจ้าหน้าที่และประชาชน สู้โควิด-19
รัฐมนตรีว่าการกระทรวงแรงงาน มอบหมายให้ ที่ปรึกษารัฐมนตรีว่าการกระทรวงแรงงาน มอบขนมแก่เจ้าหน้าที่ผู้ปฏิบัติงานและบุคลากรทางการแพทย์ที่ปฏิบัติหน้าที่ผู้ดูแลผู้ประกันตน แรงงานนอกระบบ และประชาชนแฟลตดินแดงที่ได้รับผลกระทบจากสถานการณ์การแพร่ระบาดของโควิด-1
เมื่อวันที่ 6 พฤษภาคม 2564นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานมอบผลิตภัณฑ์ของบริษัท ไบ่ ลี่ เอ็นเตอร์ไพร์ส จํากัด ซึ่งเป็นข้าวผัดอบกรอบผสมผักและผลไม้อบแห้ง ตรา ว่าง ว่าง แก่เจ้าหน้าที่ผู้ปฏิบัติงานและบุคลากรทางการแพทย์ที่ปฏิบัติหน้าที่ผู้ดูแลผู้ประกันตน แรงงานนอกระบบ และประชาชนแฟลตดินแดงที่ได้รับผลกระทบจากสถานการณ์การแพร่ระบาดของโควิด-19 โดยมีนางเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงานร่วมมอบในครั้งนี้ด้วย ณ สนามกีฬาไทย – ญี่ปุ่น และชุมชนแฟลตดินแดง
โดยนางธิวัลรัตน์ กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ห่วงใยผู้ประกันตนและแรงงานนอกระบบ ผู้ประกอบอาชีพอิสระและประชาชนทั่วไปถึงสถานการณ์การแพร่ระบาดของโรคโควิด -19 เนื่องจากสภาพปัญหาในปัจจุบันได้เกิดการแพร่ระบาดในวงกว้าง และมีอัตราการติดเชื้อเพิ่มมากขึ้นอย่างต่อเนื่องท่านสุชาติ ชมกลิ่น รัฐมนตรีว่าการกระทรวงแรงงานโดยสํานักงานประกันสังคม บูรณาการความร่วมกับกระทรวงมหาดไทย โดยกรุงเทพมหานคร ผู้ว่าราชการจังหวัด และกระทรวงสาธารณสุข โดย สปสช. ดําเนินการตรวจโควิด – 19 เชิงรุก เพื่อผู้ประกันตนและแรงงานนอกระบบ ตามโครงการแรงงาน...เราสู้ด้วยกัน โดยไม่เสียค่าใช้จ่าย ที่อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง กรุงเทพมหานคร และที่อาคารโดมอเนกประสงค์ วิทยาลัยอาชีวศึกษาปทุมธานี ได้เปิดตรวจโควิด-19 เชิงรุก อีกครั้ง ระหว่างวันที่ 5- 11 พ.ค.นี้
นางธิวัลรัตน์กล่าวต่อว่า ในวันนี้ ดิฉันได้รับมอบหมายจากท่านสุชาติ ชมกลิ่น รมว.แรงงานให้มามอบผลิตภัณฑ์ข้าวผัดอบกรอบผสมผักและผลไม้อบแห้ง แก่เจ้าหน้าที่ผู้ปฏิบัติงานและบุคลากรทางการแพทย์ที่ปฏิบัติหน้าที่ผู้ดูแลผู้ประกันตน แรงงานนอกระบบ และประชาชนแฟลตดินแดง ต่อสู้กับการแพร่ระบาดของโควิด-19 ในครั้งนี้ต่อไป
รัฐบาลไทย-ข่าวทำเนียบรัฐบาล-กรมทางหลวงชนบทสร้างทางต่างระดับข้าม ทล.37 อำเภอหัวหิน จังหวัดประจวบคีรีขันธ์เพื่อแก้ไขปัญหาการจราจรติดขัดและลดอุบัติเหตุบนถนนเพชรเกษม
วันพฤหัสบดีที่ 6 พฤษภาคม 2564
กรมทางหลวงชนบทสร้างทางต่างระดับข้าม ทล.37 อําเภอหัวหิน จังหวัดประจวบคีรีขันธ์เพื่อแก้ไขปัญหาการจราจรติดขัดและลดอุบัติเหตุบนถนนเพชรเกษม
กรมทางหลวงชนบท กระทรวงคมนาคม ดําเนินโครงการก่อสร้างทางต่างระดับข้ามทางหลวงแผ่นดินหมายเลข 37 เชื่อมระหว่างทางหลวงชนบทสาย ปข.2052 กับ ทางหลวงชนบทสาย ปข.2057 อําเภอหัวหิน จังหวัดประจวบคีรีขันธ์
กรมทางหลวงชนบท (ทช.) กระทรวงคมนาคม ดําเนินโครงการก่อสร้างทางต่างระดับข้ามทางหลวงแผ่นดินหมายเลข 37 เชื่อมระหว่างทางหลวงชนบทสาย ปข.2052 กับ ทางหลวงชนบทสาย ปข.2057 อําเภอหัวหิน จังหวัดประจวบคีรีขันธ์ เพื่อป้องกันการเกิดอุบัติเหตุบนถนนเพชรเกษมและบริเวณสี่แยก แก้ไขปัญหาการจราจรติดขัดให้ประชาชนสามารถสัญจรและขนส่งสินค้าได้อย่างสะดวก รวดเร็ว ปลอดภัย ส่งเสริมการท่องเที่ยวในจังหวัด สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า ปัจจุบันถนนเพชรเกษม อําเภอหัวหิน จังหวัดประจวบคีรีขันธ์ มีปริมาณการจราจรค่อนข้างมาก โดยเฉพาะรถบรรทุก ทําให้การจราจรบริเวณสี่แยก (จุดตัดของทางหลวงแผ่นดินหมายเลข 37 กับทางหลวงชนบทสาย ปข.2057) ติดขัดและเกิดอุบัติเหตุบ่อยครั้ง ส่งผลให้เกิดความไม่ปลอดภัยในชีวิตและทรัพย์สิน ทช. จึงได้ดําเนินโครงการก่อสร้าง ทางต่างระดับข้ามทางหลวงแผ่นดินหมายเลข 37 เชื่อมระหว่างทางหลวงชนบทสาย ปข.2052 กับ สาย ปข.2057 อําเภอหัวหิน จังหวัดประจวบคีรีขันธ์ โดยได้ก่อสร้างสะพานข้ามฯ มีลักษณะเป็น 2 สะพานวางขนานกัน ขนาด 4 ช่องจราจร ไป - กลับ พร้อมก่อสร้างจุดกลับรถใต้สะพานก่อนถึงทางแยกทั้ง 2 ข้าง มีถนนต่อเชื่อมสะพาน ขนาด 4 ช่องจราจร เกาะกลาง โดยมีจุดกลับรถทั้ง 2 ข้าง ตลอดจนระบบระบายน้ํา เครื่องหมายจราจร ไฟฟ้าแสงสว่าง และสิ่งอํานวยความปลอดภัย รวมระยะทาง 2.071 กิโลเมตร ใช้งบประมาณในการก่อสร้าง รวม 382.300 ล้านบาท
ปัจจุบันการก่อสร้างมีความก้าวหน้าไปแล้วกว่าร้อยละ 95 คาดว่าจะดําเนินการก่อสร้างแล้วเสร็จและเปิดให้ประชาชนได้ใช้สัญจรได้ในเดือนพฤษภาคม 2564
รัฐบาลไทย-ข่าวทำเนียบรัฐบาล-รมว.ยุติธรรม เผย รพ.ราชทัณฑ์เปิดตรวจโควิดให้ปชช. ผู้มีความเสี่ยงสูงวันธรรมดา ประมาณ100 คน วันหยุด 200 คน เหตุตรวจได้น้อยเพราะมีภารกิจหลักคัดกรองผู้ต้องขังใหม่-คนออกไปศาล ยันมีระบบม
วันพฤหัสบดีที่ 6 พฤษภาคม 2564
รมว.ยุติธรรม เผย รพ.ราชทัณฑ์เปิดตรวจโควิดให้ปชช. ผู้มีความเสี่ยงสูงวันธรรมดา ประมาณ100 คน วันหยุด 200 คน เหตุตรวจได้น้อยเพราะมีภารกิจหลักคัดกรองผู้ต้องขังใหม่-คนออกไปศาล ยันมีระบบม
นายสมศักดิ์ เทพสุทิน รัฐมนตรีว่าการกระทรวงยุติธรรม เผย รพ.ราชทัณฑ์เปิดตรวจโควิดให้ปชช. ผู้มีความเสี่ยงสูงวันธรรมดา ประมาณ100 คน วันหยุด 200 คน เหตุตรวจได้น้อยเพราะมีภารกิจหลักคัดกรองผู้ต้องขังใหม่-คนออกไปศาล ยันมีระบบมาตรฐานที่สาธารณสุขรับรอง
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีที่ โรงพยาบาลราชทัณฑ์ได้เปิดตรวจหาเชื้อโควิด 19 ว่า เรื่องดังกล่าวเริ่มดําเนินการตั้งแต่วันที่ 17 กุมภาพันธ์ 2564 โดยใช้การคัดกรอง ด้วยวิธี RTPCR (การตรวจหาสารพันธุกรรมของเชื้อไวรัส) มีแลปมาตรฐาน ตามกําหนดของกรมวิทยาศาตร์การแพทย์ และกรมควบคุมโรค กระทรวงสาธารณสุขรับรอง ขั้นตอนการตรวจใช้วิธีการ SWAB 2 จุด คือ จมูกและปาก ซึ่งเป็นวิธีการทั่วไป โดยที่ผ่านมาสรุปยอดการตรวจจนถึงเวลานี้ที่เข้าตรวจโควิด-19 คือ ข้าราชการกระทรวงยุติธรรม รวมถึงข้าราชการกระทรวงอื่นๆ รวม 2,717 ราย ผู้ต้องขัง 4,478 ราย ประชาชนทั่วไปเริ่มตรวจเมื่อวันที่ 20 มีนาคม 2564 มีผู้เข้ารับบริการทั้งสิ้น 1,389 ราย สรุปยอดการตรวจไปแล้วทั้งสิ้น 8,584 ราย
นายสมศักดิ์ กล่าวอีกว่า วันจันทร์ถึงศุกร์ ปกติเรารับตรวจประชาชนทั่วไปวันละประมาณ 100 คน แต่เมื่อวันที่ 1 พฤษภาคม ที่ผ่านมา นายอนุชา นาคาศัย รัฐมนตรีประจําสํานักนายกรัฐมนตรี ได้ประสานผ่านมาทาง ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม อยากให้โรงพยาบาลราชทัณฑ์เปิดช่องทางในการให้พี่น้องประชาชนตรวจโควิดเพิ่มเติมในช่วงวันหยุดนักขัตฤกษ์ ตนจึงดําเนินการให้รับผู้ป่วยในระหว่างวันหยุดได้เพิ่มขึ้นเป็นวันละประมาณ 200 คนเฉพาะผู้มีความเสี่ยงสูง เช่น มีญาติภายในบ้านติดโควิด หรือที่ทํางานมีคนติดโควิดและอยู่ใกล้ชิดกับคนที่มีเชื้อโควิดก็ถือเป็นบุคคลที่มีความเสี่ยงสูง ดังนั้นการที่ประชาชนเข้ามาตรวจในแต่ละวันก็มากกว่าจํานวนที่โรงพยาบาลกําหนดไว้ แต่เราพยายามที่จะให้ทุกคนได้มีโอกาสได้รับการตรวจทั้งหมด ขึ้นอยู่กับการสอบสวนโรคว่ามีความเสี่ยงสูงหรือไม่ด้วย หากพบว่าไม่มีความเสี่ยงสูงอาจจะไม่ตรวจให้จึงเรียนมาเพื่อทราบและทําความเข้าใจเพื่อไม่ให้เกิดความสับสน
“ผมขอฝากประชาสัมพันธ์และชี้แจงการตรวจโควิด-19 ของโรงพยาบาลราชทัณฑ์ไปยังประชาชนทั่วไปที่ไม่รู้จะไปตรวจที่ใดสามารถเดินทางไปยังโรงพยาบาลราชทัณฑ์ได้ แต่จะต้องเป็นผู้มีความเสี่ยงหรือใกล้ชิดกับผู้รับเชื้อ โดยจะเปิดตรวจทุกวันจันทร์-ศุกร์ จะเริ่มตรวจในเวลา 08.30-14.30 น. บริการให้ประชาชน 100 คน และในวันเสาร์ – อาทิตย์ จะเริ่มตรวจในเวลา 08.30-14.30 น. สามารถตรวจประชาชนได้ 200 คน สาเหตุที่ตรวจประชาชนได้น้อย เพราะภารกิจหลักต้องตรวจผู้ต้องขังที่เข้าใหม่และผู้ต้องขังที่ออกไปศาล” รมว.ยุติธรรม กล่าว
รัฐบาลไทย-ข่าวทำเนียบรัฐบาล-สรรพากรสนับสนุนเอกชนบริจาคให้สถาบันวัคซีนแห่งชาติ หวังช่วยคนไทยพ้นวิกฤตโควิด
วันพฤหัสบดีที่ 6 พฤษภาคม 2564
สรรพากรสนับสนุนเอกชนบริจาคให้สถาบันวัคซีนแห่งชาติ หวังช่วยคนไทยพ้นวิกฤตโควิด
ครม.เห็นชอบหลักการมาตรการภาษีเพื่อสนับสนุนให้ภาคเอกชนร่วมบริจาคเงินหรือทรัพย์สินให้แก่สถาบันวัคซีนแห่งชาติ เพื่อจัดหาวัคซีนที่มีคุณภาพและมีปริมาณเพียงพอ เพื่อสร้างเสริมภูมิคุ้มกันโรคให้แก่ประชาชน ทั้งในสถานการณ์ปกติ และในสถานการณ์ฉุกเฉิน
คณะรัฐมนตรีเห็นชอบหลักการมาตรการภาษีเพื่อสนับสนุนให้ภาคเอกชนร่วมบริจาคเงินหรือทรัพย์สินให้แก่สถาบันวัคซีนแห่งชาติ เพื่อจัดหาวัคซีนที่มีคุณภาพและมีปริมาณเพียงพอ เพื่อสร้างเสริมภูมิคุ้มกันโรคให้แก่ประชาชน ทั้งในสถานการณ์ปกติ และในสถานการณ์ฉุกเฉิน นําไปสู่ความมั่นคงด้านวัคซีนของประเทศ
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า กระทรวงการคลังโดยกรมสรรพากรมีความเข้าใจและตระหนักถึงความสําคัญของการสนับสนุนการวิจัย การพัฒนา การผลิต และการกระจายวัคซีนที่มีคุณภาพและมีปริมาณเพียงพอ เพื่อสร้างเสริมภูมิคุ้มกันโรคให้แก่ประชาชนในประเทศ จึงได้เสนอคณะรัฐมนตรีเห็นชอบหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการบริจาคเพื่อจัดหาวัคซีน) เมื่อวันที่ 5 พฤษภาคม 2564 เพื่อเป็นการส่งเสริมให้ภาคเอกชนมีส่วนร่วมในการสนับสนุนให้ภาคเอกชนร่วมบริจาคเงินหรือทรัพย์สินให้แก่สถาบันวัคซีนแห่งชาติซึ่งเป็นหน่วยงานของรัฐที่ไม่แสวงหากําไรและมีภารกิจในการบริหารจัดการให้ประเทศมีความมั่นคงด้านวัคซีนอย่างยั่งยืน โดยมีหลักการดังนี้
1. บุคคลธรรมดาที่บริจาคเงินให้แก่สถาบันวัคซีนแห่งชาติสามารถนํามาหักเป็นค่าลดหย่อนได้เท่าจํานวนที่บริจาค แต่เมื่อรวมกับเงินบริจาคตามมาตรา 47 (7) แห่งประมวลรัษฎากรแล้ว ต้องไม่เกินร้อยละสิบของเงินได้พึงประเมินหลังจากหักค่าใช้จ่ายและหักค่าลดหย่อนอื่น ๆ แล้ว
2. บริษัทหรือห้างหุ้นส่วนนิติบุคคลที่บริจาคเงินหรือทรัพย์สินให้แก่สถาบันวัคซีนแห่งชาติสามารถนํามาหักเป็นรายจ่ายได้เท่าจํานวนที่บริจาค แต่เมื่อรวมกับรายจ่ายเพื่อการกุศลสาธารณะหรือเพื่อการสาธารณประโยชน์ ตามมาตรา 65 ตรี (3) (ข) แห่งประมวลรัษฎากรแล้ว ต้องไม่เกินร้อยละสองของกําไรสุทธิ
ทั้งนี้ ผู้ที่บริจาคให้แก่สถาบันวัคซีนแห่งชาติ ตาม 1 และ 2 จะต้องบริจาคผ่านระบบบริจาคอิเล็กทรอนิกส์ ( e – Donation) ตั้งแต่วันที่ 1 มกราคม 2564 ถึงวันที่ 31 ธันวาคม 2566
3. ยกเว้นภาษีมูลค่าเพิ่มให้แก่ผู้ประกอบการจดทะเบียนภาษีมูลค่าเพิ่ม ที่บริจาคทรัพย์สินให้แก่สถาบันวัคซีนแห่งชาติ
ดร.เอกนิติ นิติทัณฑ์ประภาศ อธิบดีกรมสรรพากร กล่าวสรุปว่า กรมสรรพากรหวังเป็นอย่างยิ่งว่ามาตรการภาษีข้างต้นจะช่วยจูงใจให้ภาคเอกชนมีส่วนร่วมในการสนับสนุนการวิจัย การพัฒนา การผลิต และการกระจายวัคซีนที่มีคุณภาพและมีปริมาณเพียงพอทั้งในสถานการณ์ปกติและในสถานการณ์ฉุกเฉิน เพื่อสร้างภูมิคุ้มกันโรคให้แก่ประชาชน อันจะนําไปสู่ความมั่นคงของประเทศชาติ โดยเฉพาะอย่างยิ่ง ณ เวลานี้ ที่ทุกภาคส่วนต้องร่วมมือร่วมใจในการฟันฝ่าวิกฤติสถานการณ์โควิด-19 นี้ไปให้ได้ เพื่อคนไทยทุกคน”
ทั้งนี้สามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)